b'\n_START_ARTICLE_\nVektori (biologia)\n_START_PARAGRAPH_\nVektori tarkoittaa biologiassa "kuljettajaa". Epidemiologiassa sill\xc3\xa4 tarkoitetaan eli\xc3\xb6t\xc3\xa4, joka kuljettaa taudinaiheuttajan is\xc3\xa4nt\xc3\xa4eli\xc3\xb6st\xc3\xa4 toiseen. Tunnettuja esimerkkej\xc3\xa4 ovat horkkahyttyset ja puutiainen. Molekyylibiologiassa vektori on jokin geeninsiirrossa k\xc3\xa4ytett\xc3\xa4v\xc3\xa4 geenin kuljettaja, usein virus tai plasmidi. Viruksen k\xc3\xa4ytt\xc3\xb6 vektorina edellytt\xc3\xa4\xc3\xa4 sen tekemist\xc3\xa4 ensin lis\xc3\xa4\xc3\xa4ntymiskyvytt\xc3\xb6m\xc3\xa4ksi. Kun siirrett\xc3\xa4v\xc3\xa4 geeni on l\xc3\xb6ydetty ja eristetty, se liitet\xc3\xa4\xc3\xa4n vektoriin. Vektori menee is\xc3\xa4nt\xc3\xa4solun sis\xc3\xa4lle. Solun sis\xc3\xa4ll\xc3\xa4 vektori liitt\xc3\xa4\xc3\xa4 siirrett\xc3\xa4v\xc3\xa4n geenin is\xc3\xa4nt\xc3\xa4solun DNA:han.'